
CONSILIUL JUDEŢEAN
H O T Ă R Â R E
privind aprobarea Contractului de Asistenţă pentru Proiect 

şi a Contractului de Garanţie

Consiliul Judeţean Bistriţa-Năsăud;

Având în vedere:

· Adresa de la S.C. AQUABIS S.A. nr. 16381/ 06.12.20112011, înregistrată la Consiliul Judeţean Bistriţa-Năsăud sub nr. 7298 / 06.12.20112011;
· Expunerea de motive la proiectul de hotărâre nr. 7298/1/15.12.2011 a Preşedintelui Consiliului Judeţean Bistriţa-Năsăud;

· Raportul nr. 7298/2/15.12.2011 elaborat de Direcţia Economică din cadrul Consiliului Judeţean Bistriţa - Năsăud;
· Raportul nr. 7298/3/2011 al comisiei de specialitate;
· Prevederile art. 61 din Legea nr. 273 / 2006 privind finanţele publice, modificată.

În temeiul prevederilor art. 91 şi 97 din Legea administraţiei publice locale nr. 215/2001, republicată, cu modificările şi completările ulterioare,

H O T Ă R Ă Ş T E:

Art.1. Se aprobă încheierea de către Judeţul Bistriţa-Năsăud a Contractului de Asistenţă pentru Proiect (“Project Support Deed”) cu Municipiul Bistriţa, S.C. AQUABIS SA şi Banca Europeană pentru Reconstrucţie şi Dezvoltare (“Contractul de Asistenţă pentru Proiect”).

Art.2. Se aprobă încheierea de către Judeţul Bistriţa-Năsăud a Contractului de Garanţie (“Deed of Guarantee”) cu Banca Europeană pentru Reconstrucţie şi Dezvoltare (“Contractul de Garanţie”).

Art.3. Se aprobă proiectul Contractului de Asistenţă pentru Proiect care urmează a se încheia între Judeţul Bistriţa-Năsăud, Municipiul Bistriţa, S.C. AQUABIS SA şi Banca Europeană pentru Reconstrucţie şi Dezoltare, conform Anexei nr. 1 care face parte integrantă din prezenta hotărâre.

Art.4. Se aprobă proiectul Contractului de Garanţie care urmează a se încheia între Judeţul Bistriţa-Năsăud şi Banca Europeană pentru Reconstrucţie şi Dezoltare, conform Anexei nr. 2 care face parte integrantă din prezenta hotărâre.


Art.5. Se împuterniceşte Preşedintele Consiliului Judeţean Bistriţa-Năsăud, domnul Liviu-Mihai Rusu, să negocieze şi să semneze Contractul de Asistenţă pentru Proiect şi Contractul de Garanţie, în numele Judeţului Bistriţa-Năsăud, precum şi orice alte modificări şi completări la Contractul de Asistenţă pentru Proiect şi Contractul de Garanţie convenite de către părţile contractante sau alte documente referitoare la derularea Contractului de Asistenţă pentru Proiect şi Contractului de Garanţie.

Art.6. Prezenta hotărâre se comunică cu:
- Instituţia Prefectului Judeţului Bistriţa-Năsăud;

- S.C. AQUABIS S.A. Bistriţa.

şi se aduce la cunoştinţă publică prin publicarea în Monitorul Oficial al Consiliului Judeţean Bistriţa - Năsăud, precum şi pe pagina de internet www.portalbn.ro.

Art.7. Prezenta Hotărâre a fost adoptată în şedinţa din data de 20 decembrie 2011, cu un număr de 30 voturi din numărul total de 30 consilieri în funcţie, îndeplinindu-se cerinţa de majoritate din numărul voturilor consilierilor în funcţie.

P R E Ş E D I N T E,
Liviu-Mihai Rusu
                                                                                               CONTRASEMNEAZĂ:                                          





        

                     SECRETAR AL JUDEŢULUI,

